Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin pääministeri Netanjahu pahoitteli venäläisiä kuolonuhreja.
Hän korosti samalla, että Israelin on jatkettava toimia, joilla estetään -
Irania saamasta pysyvää sotilaallista asemaa Syyriassa.
Iranin presidentti Ruhani YK:n yleiskokouksessa: -
"Israel on kauhistuttavin uhka rauhalle ja vakaudelle -
Lähi-idässä ja koko maailmassa."
Presidentti Trump YK:n yleiskokouksessa: -
"USA ei voi sallia sitä, että maailman johtava terrorismin sponsori, Iran, -
pitäisi hallussaan maailman vaarallisimpia aseita."
Israelin pääministeri Netanjahu saapui tänään New Yorkiin, missä hän -
osallistuu maailman johtajien vuotuiseen YK:n yleiskokoukseen.
Ennen lähtöään Ben Gurionin lentokentältä Netanjahu kommentoi -
tämänhetkistä tilannetta liittyen Venäjään ja Syyriaan.
Netanjahu pahoitteli venäläisiä kuolonuhreja.
Samalla hän korosti, että Israelin on pakko jatkaa -
Iranin vaikutusvallan kasvua ehkäiseviä toimia Syyriassa.
Turvallisuuskabinetti kokoontui tänä aamuna -
ja sai kattavan raportin uusimmista tapahtumista.
Kabinetti otti osaa venäläisperheiden ja koko Venäjän syvään suruun.
Israelin armeijalla on täysi tukemme sen puolustaessa maatamme.
Jatkamme toimiamme, joiden pyrkimyksenä on -
estää Irania saamasta pysyvää sotilaallista asemaa Syyriassa.
Myös koordinaatio Israelin ja Venäjän armeijoiden välillä jatkuu.
Sovimme presidentti Putinin kanssa, -
että puolustusvoimiemme työryhmät tapaavat lähiaikoina.
Netanjahu korosti jälleen -
Israelin ja Venäjän sotilaallisen koordinoinnin tärkeyttä -
ja sen keskeistä merkitystä Israelin toiminnan tuloksellisuudelle.
Israel on kolmen viime vuoden aikana onnistunut erittäin menestyksekkäästi-
estämään Irania vakiinnuttamasta sotilaallista läsnäoloaan Syyriaan -
ja toimittamasta tappavia aseita Hizbollahille Libanoniin.
Poikkeuksiakin tietysti on, -
mutta kaiken kaikkiaan olemme onnistuneet todella hyvin.
Turvallisuuskoordinaatio Venäjän kanssa -
on ollut laajaa ja toiminut hyvin. Viimeviikkoisen tragedian jälkeen -
olen keskustellut presidentti Putinin kanssa kahdesti.
Ilmaisin hänelle syvät osanottomme venäläissotilaiden johdosta, -
jotka kuolivat Syyrian ilmatorjunnan vastuuttoman toiminnan tuloksena.
TV7 kuuli israelilaisviranomaiselta, että Netanjahu aikoo -
keskittää ponnistelunsa jännitteiden liennyttämiseen Venäjän suuntaan.
Lisäksi hän yrittää taivutella Venäjää -
olemaan toimittamatta Syyrialle S-300-ilmatorjuntaohjuksia, -
jotka vaikeuttaisivat Israelin Iranin-vastaisia toimia Syyriassa.
Iranin presidentti Hassan Ruhani puhui eilen YK:n yleiskokouksessa.
Ruhani väitti: "Israel, jolla on hallussaan ydinarsenaali -
ja joka uhkailee julkeasti muita ydintuholla, -
on kauhistuttavin uhka rauhalle ja va- kaudelle Lähi-idässä ja maailmassa."
Yhdysvallat suojelee Israelia, -
ja niinpä juutalaisvaltio on vapaa tekemään, mitä haluaa, Ruhani syytti.
Ruhani viittasi myös USA:n tuoreimpiin Iranin-vastaisiin toimiin.
Hän sanoi Trumpin hallinnon käyvän pakotemääräyksillään -
epäoikeudenmukaista "taloussotaa" Irania vastaan.
"Yhdysvaltain toimet Irania kohtaan ovat olleet alusta asti vääriä.
USA vastustaa Iranin kansan toiveita.
Tällainen lähestymistapa on tuomittu epäonnistumaan", Ruhani sanoi.
USA:n presidentti Trump piti oman puheensa tunteja ennen Ruhania.
Trump sanoi, että Iran rahoittaa kansaltaan riistämillä varoilla -
vihamielisiä toimiaan ympäri maailmaa.
Iranin johtajat kylvävät kaaosta, kuolemaa ja tuhoa.
He eivät kunnioita naapureitaan, rajoja -
ja suvereenien kansakuntien oikeuksia.
Iranin johtajat rikastuttavat itseään kansaltaan riistämillä varoilla -
ja levittävät sekasortoa Lähi-itään ja muualle.
Trump käsitteli myös Iranin ydinasepyrkimyksiä -
ja Yhdysvaltain päätöstä irtautua Iranin ydinsopimuksesta. Hän korosti,-
että USA ei voi sallia sitä, että maailman johtava terrorismin sponsori
pitäisi hallussaan maailman vaarallisimpia aseita.
Emme voi sallia sitä, että maailman johtava terrorismin sponsori -
pitäisi hallussaan maailman vaarallisimpia aseita.
Hallinnolla, joka huutaa kuolemaa Amerikalle ja uhkaa tuhota Israelin, -
ei saa olla hallussaan välineitä ydinkärkien lähettämiseksi -
mihin tahansa kaupunkiin maailmassa.
Se ei vain käy.
Pyydämme kaikkia maita osallis- tumaan Iranin hallinnon eristämiseen -
niin kauan kuin se jatkaa aggressioitaan.
Pyydämme samalla kaikilta mailta tukea Iranin kansalle -
sen kamppaillessa oikeudenmukaisen tulevaisuuden puolesta.
Trump sanoi lisäksi -
toivovansa rauhansopimusta Israelin ja palestiinalaisten välille.
Yhdysvallat on sitoutunut edistämään rauhaa ja vakautta Lähi-itään, -
myös israelilaisten ja palestiinalaisten välille.
Tätä tavoitetta edesautetaan, ei vahingoiteta, -
tunnustamalla tosiasiat.
Amerikan periaatteellisen realismin politiikka merkitsee sitä, -
että meitä eivät kahlitse vanhat dogmit, aikansa eläneet ideologiat -
tai niin kutsutut asiantuntijat, -
jotka ovat olleet väärässä vuosi ja kerta toisensa jälkeen.
Rauhan ohella tämä pätee myös vaurauteen liittyviin seikkoihin.
Olemme sitä mieltä, että kaupankäyn- nin on oltava reilua ja vastavuoroista.
Monet presidentti Trumpin jälkeen puhuneet valtiojohtajat -
ilmaisivat halveksuntansa -
USA:n nykyistä Israel―palestiinalais- politiikkaa kohtaan.
Yksi näistä oli Ranskan presidentti Macron.
"Kahden valtion ratkaisulle ei ole tarjolla uskottavaa vaihtoehtoa", -
Macron väitti.
Vastuu rauhasta on asia, -
jota ei voi siirtää muille, hylätä tai torjua ennalta.
Se on yhteisöllinen hanke.
Miten Israelin ja Palestiinan kriisi ratkaistaisiin?
Ei ainakaan yksipuolisilla aloitteilla,-
ei polkemalla palestiinalaisten laillisia oikeuksia -
tai vähättelemällä israelilaisten legitiimiä oikeutta turvallisuuteen.
Tarjolla ei ole uskottavaa vaihtoehtoa ratkaisulle, -
jossa nämä kaksi valtiota voivat elää rinnakkain rauhassa ja turvassa, -
Jerusalem yhteisenä pääkaupunkina.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebookissa ja YouTubessa: TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille.
Olen Jair Pinto. Hyvää illan jatkoa! Huomiseen.
Suomennos: Sirpa Bågman